<classify> Mashindano hayo ya kila mwaka ya viwanja 36 yanakutanisha wachezaji kutoka klabu mbalimbali nchini na yatafunga kalenda ya mashindano ya Chama cha Gofu Tanzania TGU.Akizungumza na waandishi wa habari Dar es Salaam jana, nahodha wa Lugalo, Japhet Masai, alisema maandalizi yamekamilika tayari kuendesha mashindano hayo.Masai alisema mashindano ya mwaka huu yanadhaminiwa na Shirika la Nyumba la Taifa NHC na kuwashukuru kwa kunusuru mashindano hayo ambayo mwaka jana hayakufanyika kutokana na sababu mbalimbali.Alisema wachezaji 80 wa ridhaa tayari wamethibitisha na wanatarajia wataongezeka zaidi hadi kufikia leo, wakati wachezaji 22 wa gofu ya kulipwa pia wamealikwa kushiriki.Meneja Masoko wa NHC Tuntufye Mwambusi alisema shirika lake limefarijika kupata nafasi ya kudhamini mashindano hayo kwani wanafahamu umuhimu wa michezo katika jamii.  <topic>: MICHEZO 